
* Duminica trecută a primit botezul 
cel de-al patrulea copil al pr. Ciprian 
şi al pre. Iuliana de la Moţiori, prun- 
cul Pavel. Dumnezeu să-l ajute în 
viaţă pentru rugăciunile minunatului 
său ocrotitor! 


+ Sâmbăta trecută a fost rândul stră- 
nii surorilor să onoreze invitaţia ob- 
ştii de maici de la mănăstirea Tă- 
mand. Soborul de 4 preoţi, alături 
de credincioşi, au prăznuit unul din 
hramurile schitului,  Veşmântul 
Maicii Domnului, la o priveghere de 
noapte. 


+ Este nevoie în continuare de multă 
rugăciune, căci seceta ţine de mai 
bine de o lună, iar în alte părţi ale 
Europei, chiar şi de mai mult timp. 
Recoltele sunt în pericol nu doar la 
noi în ţară. Patriarhia Română a fă- 
cut un apel către toţi credincioşii să 


înmulțească rugăciunea. 


„+ Sfântul Sinod l-a ales prin vot secret pe Preasfinţitul Părinte Ieronim Sinaitul, vicar patriarhal, în demnitatea de 
Episcop al Daciei Felix. Acest scaun episcopal a fost vacantat în data de 17 februarie 2022 prin transferarea 
Preasfinţitului Părinte Episcop Daniil Stoenescu în postul de Arhiereu-vicar al Episcopiei Devei şi Hunedoarei, cu 
titulatura Densuşeanul. (sursa: basilica.ro) 


* Sfântul Sinod al Bisericii Ortodoxe Române a aprobat textele Sinaxarului, Acatistului şi Slujbei Sfântului Cuvios 
Varsanufie de la Optina, cu zi de sărbătorire în 1 aprilie. Un fragment din moaştele sale se găseşte la Biserica Spi- 
talului Clinic de Psihiatrie din Capitală. Sfântul Varsanufie, ca toţi părinţii de la Optina, a dobândit darul înainte- 
vederii şi al tămăduirii bolilor fizice şi psihice ale oamenilor. (sursa: basilica.ro) 


+ Institutul de Investigare a Crimelor Comunismului şi Memoria Exilului Românesc (IICCMER) a anunţat că are în 
vedere realizarea cu prioritate a proiectului Memorialul „Inchisoarea Tăcerii” Râmnicu Sărat. Penitenciarul s 
-a remarcat în perioada 1945-1963 prin restricţii extreme, deţinuţii politici supranumindu-l „închisoarea tăcerii”. 
Regimul alimentar precar, lipsa tratamentului medical, tortura, au dus la decesul multor personalităţi închise aici 
(între care fruntaşul țărănist Ion Mihalache şi partizanul Ioan Arnăutu). (sursa: basilica.ro) 


Sfântul 
Luca din Crimeea 


Pătimirea curățeşte 


Sf. Luca din Crimeea 
PĂTIMIREA CURĂŢEŞTE SUFLETUL 


sufletul 


„Doamne, Doamne, oare uşor este să fii prigonit? Oare uşor este să mergi prin ușa cea 
strâmtă şi pe calea cea pietroasă?” Voi întrebaţi cu nedumerire, poate că în inima voastră 
se strecoară îndoiala: „Oare chiar este uşor jugul lui Hristos?” Iar eu vă spun: „Da, da! 
Uşor, din cale-afară de uşor”. Dar de ce uşor ? De ce este uşor să mergi în urma Lui pe 
calea cea spinoasă ? Fiindcă nu vei fi singur, istovit de puteri, ci te va însoţi Insuşi Hris- 
tos; fiindcă harul Lui cel nemăsurat îţi va întări puterile când te vei chinui sub jugul Lui, 
sub sarcina Lui, fiindcă EI Însuşi te va sprijini, te va ajuta să porţi această sarcina, aceas- 
tă cruce. 

Maxima 


Foaie ortodoxă pentru sufleț 


Cuvânt rostit de SF. 
IOAN MAXIMOVICI 
în Catedrala Sf. 
Alexandru Nevski 
din Shanghai, în 
august 1937 


Cel ce şi-a pus nădejdea în Dumnezeu 
NU ARE DE CE SĂ SE TEAMĂ! 


„Unde mă voi duce de la Duhul Tău 
şi de la faţa Ta unde voi fugi? De 
mă voi sui în cer, Tu acolo eşti. De 
mă voi cobori în iad, de faţă eşti. De 
voi lua aripile mele de dimineaţă şi 
de mă voi aşeza la marginile mării 
şi acolo mâna Ta mă va povăţui şi 
mă va ţine dreapta Ta.” (Psalmul 
138) 


Aceste cuvinte inspirate de Duhul 
ale psalmistului David ar trebui să 


zăbovească în chip deosebit în cuge- 
tul nostru în aceste vremuri, când 
întreaga lume se cutremură şi de 
peste tot vin ştiri despre necazuri, 
calamităţi, dureri. 


Până să ne dumirim ce se în- 
tâmplă în ţara noastră, aflăm 
că evenimente şi mai grave se 
întâmplă în alte părţi ale lumii. 
Și până să le primeşti pe acelea, alte 
ştiri, şi mai rele, sosesc din alte lo- 


curi, obligându-te să-ţi întorci aten- 
ţia de la primele, chiar dacă acestea 
încă nu au luat sfârşit. 


În zadar conducătorii „leagă rana 
fiicei poporului Meu cu nepăsare, 
zicând: «Pace, pace!» şi pace nu 
este” (leremia 8). Aflăm de calami- 
tăţi în tot felul de regiuni şi ştirile 
sunt încă proaspete, când la ureche 
ne ajunge vestea că nenorociri şi mai 
mari s-au abătut asupra altor locuri 


Sf. Paisie Aghioritul 


(12 iulie) 


„În fiecare zi, inima mea se face tocătură. Cele mai multe case sunt pline de supărări, de 
nelinişte, de stres. Numai în casele care trăiesc după Dumnezeu oamenii sunt bine. În 
celelalte, unii divorțează, alţii sunt falimentari, alţii bolnavi, alţii accidentaţi, alţii cu psi- 
ho-medicamente, iar alţii cu droguri. Mai mult sau mai puţin, cu toţii, sărmanii, au câte 
o durere. Mai ales acum, nu au de lucru; datorii de aici, suferinţe de dincolo; îi urmăresc 
băncile, îi scot din case, o mulţime de necazuri. Şi acestea nu ţin o zi sau două. Iar din 
pricina acestei situaţii, chiar şi copiii cei sănătoşi ai acestor familii se îmbolnăvesc. Bi- 
nele este că nu ne părăseşte Dumnezeu. Bunul Dumnezeu păzeşte cu amândouă 
mâinile Sale lumea contemporană; mai demult o ocrotea numai cu una. În virtutea iubi- 
rii Sale infinite faţă de creatura Sa, acum Dumnezeu şi să vrea să ne lase, nu poate.” 

ce ni se păreau liniştite şi sigure. 


Cei care fug din calea greutăţi- 
lor din patria lor, ajung în mij- 
locul altora şi mai mari. Căci zice 
proorocul Amos: „Veţi fi ca un om 
care fuge din faţa leului şi dă peste 
un urs, şi ca unul care intră în casă 
şi se reazemă cu mâna de un perete 
şi îl muşcă şarpele.” 


Acestea le vedem împlinindu-se şi 
petrecându-se astăzi. 


Cineva îşi duce viaţa paşnic, mun- 
cind, şi deodată cade victima unui 
conflict armat într-o zonă în care 
nimeni nu credea că va izbucni răz- 
boiul. Iar refugiații care au scăpat de 
gloanţele inamicului ajung în locuri 
unde au parte de crize, cutremure, 
uragane. Astfel că unii fug de moar- 
tea dintr-o parte şi dau de ea în alta, 
unde au crezut că vor fi în siguranţă. 
În timp ce alţi oameni pleacă din 
locurile lor, gândindu-se că nu peste 


mult timp şi acolo vor veni nenoro- 
ciri. 


Se pare că azi nu a mai rămas niciun 
locşor pe faţa pământului care să 
poată fi numit liniştit şi sigur. Dar să 
spunem şi noi cu S.f Ap. Pavel: „ştiu 
în cine am crezut şi sunt încredințat 
că puternic este să păzească” (2 Ti- 
motei 1). 


Toate aceste necazuri care au 
dat acum peste noi sunt atât de 
grozave pentru că suntem slabi 
în credinţă şi pentru că nu 
vrem să ducem toate pentru 
Hristos. Aşadar nici nădejde nu 
avem, ba mai rău, în loc să ne întă- 
rim în Hristos, noi recurgem tot la 
cele materiale, căutând scăpare prin 
ele. Uităm ce zice proorocul David: 
„De n-ar zidi Domnul casa, în zadar 
s-ar osteni cei ce o zidesc; de n-ar 
păzi Domnul cetatea, în zadar ar 
priveghea cel ce o  păzeş- 
te.” (Psalmul 126) 


Din păcate, toate nădejdile noastre 
de aici se vor spulbera, căci ele sunt 
trecătoare. Şi va rămâne în picioare 
cel ce nu-şi va pierde nădejdea în 
Dumnezeu. Pentru acesta nimic din 

lui Dumnezeu pentru om. 


Un alt avantaj ţine de proximita- 
tea dintre oameni. La sat, copiii 
sunt mult mai aproape unii de alţii, 


ral având copii mici. La fel de adevă- 
rat, însă, este şi faptul că ar fi mult 
mai uşor să nu trebuiască să mer- 
gem 30... sau 80 km pentru a ajunge 
la un medic de specialitate, la un 


dacă aş locui la oraş, adică mă joc cu 
ei şi le spun multe poveşti. Bucuria 
cititului împreună este de nepreţuit 
pentru mine, motiv pentru care mă 
îngrijesc să le alcătuiesc o bibliotecă 


cele ce vor veni nu i se va mai părea 
înfricoşător. Nici măcar moartea, pe 
care o va socoti câştig şi izbăvire. 


„Rupeţi lanţurile nedreptății, dezle- 
gați legăturile jugului, dați drumul 
celor asupriţi şi sfărâmaţi jugul lor. 
Imparte pâinea ta cu cel flămând, 
adăposteşte în casă pe cel sărman, 
pe cel gol îmbracă-l şi nu te ascunde 
de cel de un neam cu tine... Atunci 
vei striga şi Domnul te va auzi; la 
strigătul tău El va zice: Iată- 
mă!” (Isaia 58) 


Să ne înveţe Dumnezeu să facem 
voia Sa şi să ne audă în ziua necazu- 
lui! Amin! 


Mi-s ochii — ape moarte... 


O, Doamne, cer pedeapsa! 
Păcătuit-am foarte 


Cu inima şi coapsa! 


Sfidând învăţătura 
Și profanând Altarul, 
Băui, din fugă, ura, 


Gonii, din mine, Harul... 


Mă năruie povara! 
Păcatul mi-este geamăn! 
Încearcă-mă cu para 


Durerii fără seamăn! 


Topeşte-mi zgura vieţii 
Și sufletul topeşte-l! 
Dă foc la toţi scaieții, 


Adâncul înnoieşte-l. 


NUIAUA 


Sergiu Grossu 


Să ardă-n vâlvătaie 
Trufaşa mea fiinţă, 
C-am vrut să fac din paie 


Un turn de biruinţă! 


O, Doamne, uite palma! 
Desmiard-o cu nuiaua! 
Cel ce rosti sudalma 


Vrea alb să-l faci ca neaua... 


fizic, decât dacă ar locui în cartiere 
diferite. Prin urmare, se pot 
întâlni mult mai uşor şi se pot 
juca într-un spaţiu mult mai 
sigur: mereu te poţi baza pe 
baba din vecini să-ţi spună un- 
de s-au dus copiii sau pe mătu- 
şa din colţul uliţei să-ţi spună 
exact ce năzbâtii au făcut. 


Consideri că în oraş viaţa ar fi 
fost mai uşoară, mai comodă 
pentru copiii tăi? 


Dacă ne referim strict la nivelul 

de trai, nu. Luxul unei locuinţe de la 
oraş se poate întâlni şi într-o casă 
din mediul rural, de pildă. Iar dacă 
scădem din ecuaţie traficul şi ambu- 
teiajele, zgomotul, poluarea, aglo- 
meraţia şi criminalitatea ridicată de oraş? 
la oraş, atunci este într-adevăr mult 
mai comod să trăieşti în mediul ru- 


dentist, la un curs de balet, de pian, 
de germană sau de înot. 


Ce faci tu concret pentru copiii tăi 
ca educaţie şi creştere, pentru ca ei 
să aibă aceleaşi şanse ca cei de la 


pe măsură... pe măsura acestei 
bucurii. 


Ai un gând pentru părinții 
care vor liniştea unui cămin la 
țară, dar le e teamă să facă 
pasul? 


Să se roage pentru a primi 
răspuns în căutarea lor. Ce 
alt sfat le-ar putea da o oră- 
şeancă get-beget, care încă nu 
poate da un răspuns clar la 
întrebarea „Fi, şi? Te-ai obiş- 
nuit la Apateu?”. Viaţa la ţară nu e 
nici idilică, nici lipsită de pericolele 
de la oraş, este doar puţin mai ferită 
de ele, pentru că încă păstrează în 
obrajii copiilor un bun simţ ances- 
tral, care te face să te simţi acasă. 


Îţi mulțumim! 


Deocamdată, fac ceea ce aş face şi 


Păstrarea unui cuget 


creștinesc 


sf. sofronie de la Essex 
(11 iulie) 


Lumea care ne înconjoară trăieşte astăzi mai dinamic 
decât înainte. Dar cu cât mai multă este forfota în lume, 
cu atât mai grea devine păstrarea unui cuget creştinesc. 
De pretutindeni năvălesc asupra noastră tot felul de idei 
care tulbură viaţa noastră. În viforniţele vremii noastre 
este de folos totdeauna a fi treaz. Este primul lucru 
pe care vi-l cer: ascultați cuvântul Evangheliei, fiţi treji şi 
încetaţi de a mai fi copii. 


Să păzim această luare-aminte ce ne păstrează trupul 
într-o neîntreruptă încordare. Mulțumită acestei 
încordări, chiar şi în somn putem păstra în minte țelul 


vieţii noastre. Rugăciunea poate pătrunde până în ceea 
ce psihologii numesc subconştient. Un adevărat nevoitor 
se ţine neîntrerupt în frâu, până şi în somn. Dacă se 
ivesc gânduri rele, el se ridică şi se roagă. Astfel, puţin 
câte puţin, conştiinţa va lumina tot ceea ce facem în via- 
ţa zilnică. 


Nu lăsaţi lucrurile acestei lumi să vă risipească. Con- 
centraţi-vă toată luarea-aminte, daţi-vă toată silin- 
ţa unei vieţi care să corespundă duhului poruncilor 
Evangheliei. 

Interviul săptămânii 


În această săptămână vă propunem 
să citiți răspunsurile despre viaţa la 
țară ale unei tinere care acum 4 ani 
a schimbat complet mediul: Dana, 
o vreme în strană şi profesoară la 
Școala Sf. Nicolae (copiii îi spuneau 
miss Filaropol), a devenit apoi pro- 
fesoară la Apateu, unde a şi rămas, | 
-a întâlnit pe viitorul soţ, s-au căsă- 
torit, iar acum au 2 copii. 


Eşti profesoară de engleză. Schim- 
barea stilului de viaţă (de la oraş la 
sat) întâi ca profesor, apoi ca soție şi 
mamă nu te-a speriat? 


Când eşti profesor debutant sau fe- 
tişcană îndrăgostită, nimic nu te spe- 
rie... nu neapărat pentru că nu eşti 
conştient de ce te aşteaptă, ci pentru 
că ai un curaj incredibil şi-o încrede- 
re de neclintit că totul va fi bine! Aşa 
a fost şi în cazul meu. Mă rugasem 
pentru căsătorie şi, printr-o mare 
minune, am ajuns să ocup singurul 
post titularizabil din judeţ, tocmai la 
Apateu, un sat pe care l-am căutat pe 
Google Maps pentru a vedea unde se 
află... şi iată că tocmai acolo mi-a 
scos Dumnezeu în cale soţul. Fu am 
călătorit foarte mult în studenţie, am 
stat 5 ani în străinătate, am vizitat 
locuri de o frumuseţe neasemuită, 
am cunoscut oameni de toate nea- 
murile şi limbile, dar dacă Dumne- 


Viaţa la ţară 


e ” 


- ca profesoară și mama - 


zeu mi-a scos în cale soţul nu la 
Paris, ci la Apateu... atunci am 
mers pe mâna Lui şi nu m-am 
temut! 


Cum e şcoala la sat văzută prin ochii 
tăi de profesor? Au copiii de la ţară 
aceleaşi posibilități de educație pâ- 
nă la un anumit nivel? 


Şcoala din Apateu este o şcoală atipi- 
că... este o şcoală „ca la oraş.” Adică 
sunt suficient de mulţi copii încât să 
avem chiar şi clase paralele, în condi- 
ţiile în care multe şcoli de la sat au 
clase simultane sau se închid. Copiii 
sunt de toate nivelurile pentru că cei 
mai buni nu migrează spre oraş de- 
cât după gimnaziu, astfel că avem 
elevi de toate felurile: şi care se chi- 
nuie să citească, dar şi olimpici naţi- 
onali. Nu în ultimul rând, avem un 
director foarte implicat care a reuşit 
să doteze şcoala cu tehnologie de 
ultimă generaţie şi care aproape anu- 
al duce grupe de elevi şi profesori în 
schimburi de experienţă în străinăta- 
te, prin programele Erasmus. Dar, 
din nefericire, lucrurile nu stau atât 
de bine la alte școli de sat care se 
luptă cu depopularea, sărăcia şi de- 
zinteresul pentru învăţătură... iar 
asta o spun tot din proprie experien- 
ță. 


Mai există la sat câţiva intelectuali 
care să fie adevărate modele pentru 


copii, aşa cum erau în trecut 
(preotul, învățătorul)? 


Grea întrebare. Dificil răspuns. Cât 
sunt mici, copiii îşi iau ca model pă- 
rinţii... dar dacă părinţii îi dispreţu- 
iesc pe intelectualii satului, dacă vor- 
besc de rău despre învăţător sau pro- 
fesor sau preot de faţă cu copiii, aceş- 
tia din urmă îşi pierd la rândul lor 
respectul pentru ei şi, deci, şansa de 
a-i mai lua în considerare ca modele 
de urmat. În cazul adolescenților, 
chiar dacă în sat este un preot sau un 
profesor integru şi cu vocaţie, cu 
greu mai poate el „concura” cu 
modelele atrăgătoare și perfec- 
te propuse tinerilor prin cana- 
lele media. 


Eşti mamă de două ori. Numeşte 
câteva plusuri ale vieţii de la ţară 
pentru copiii de azi. 


Cred că marele avantaj al vieţii la sat 
este că poţi fructifica în sufletul 
copilului legătura strânsă cu 
natura şi cu toată creaţia lui 
Dumnezeu. Faptul că vede buruieni 
şi gâze, aude curcani şi broaște, sim- 
te miros de flori şi miasme de văcuţe, 
caută cu degeţelul în pământ sămân- 
ţa încolţită de porumb sau rupe cire- 
şe direct din copac... cred că toate 
acestea pot fi cultivate înspre o sensi- 
bilitate aparte, o recunoştinţă şi o 
permanentă uimire pentru darurile 

Chipuri luminoase 


Fericitul Părinte Ambrozie s-a năs- 
cut în Grecia, din părinţi evlavioşi. 
El a terminat numai două clase pri- 
mare, deoarece trebuia s-o ajute pe 
mama sa la treburile casei. 


După satisfacerea stagiului militar 
voia să meargă în Sfântul Munte, 
însă nu ştia unde şi cum. Atunci i s-a 
arătat un tânăr de vreo 25 de ani şi i 
-a spus: „Eu cunosc locul acela. Vino 
cu mine!” Au pornit împreună la 
port şi au intrat într- 
un vapor. „Mi-a dat 


câteva smochine, a vrut să coboare, 
dar a alunecat, a căzut şi şi-a rupt 
piciorul. Ceilalţi monahi l-au găsit 
după multe ore, zăcând la pământ şi 
gemând. L-au dus la chilia sa. Des- 
pre aceasta povesteşte însuşi Stare- 
ţul Ambrozie: 


„Aşa cum stăteam în pat şi gemeam 
de durere, pe fereastra chiliei ve- 
deam Paraclisul Sfinţilor Doctori 
Fără de Arginţi. Și în timp ce mă 
rugam la ei să mă ajute, deodată au 


Stareţ şi l-a făcut ieromonah, dân- 
du-i numele Ambrozie. A fost du- 
hovnicul Sfintei Mănăstiri Panaghia 
Gavriotissa din Dadi şi al miilor de 
creştini din toate locurile Greciei. 


Într-o vreme se lovise la un picior. A 
mers la spital şi i-au pus o plăcuţă 
de platină la şold. Cu toate acestea îl 
durea mereu piciorul. Ajungând la 
spital la Geneva, medici au depistat 
că plăcuţa de platină este mai mare 
cu 1 cm. A urmat operaţia ca să-i 
micşoreze  plăcuţa. 
Dar făcându-i-se şi 
nişte analize genera- 


sara ai am] Starețul Ambrozbe AGhonibul |pive înaize sere: 


mâncat împreună în 
toate zilele cât a fost 
cu mine. Numele lui 
nu mi l-a spus, dar 
nici eu nu l-am în- 
trebat. Și astfel am 
ajuns în Dafni, unde 
am coborât şi apoi 
am mers pe jos. Câtă vreme am fost 
cu el, am simţit o mare siguranță. 
Mergând destulă vreme am ajuns 
în dreptul Mănăstirii Xiropotamu, 
unde sunt cinstiţi cei 40 de Muce- 
nici, şi însoțitorul meu m-a întrebat 
dacă vreau să mă închin. Eu am 
fost de acord şi am intrat în Biseri- 
că. În timp ce sărutam icoana, ne- 
au înconjurat 40 de bărbaţi tineri. 
Atunci însoțitorul meu mi-a spus: 


— Aceştia sunt Sfinţii Patruzeci de 
Mucenici, care se bucură pentru că 
vei deveni monah. 


De acolo am continuat drumul şi 
am ajuns la Karyes, după care la 
Sfânta Mănăstire Cutlumuş. Aici 
însoţitorul meu s-a oprit, mi-a ară- 
tat mănăstirea şi mi-a spus: 


— Aici vei rămâne. Vei deveni mo- 
nah. Vei face răbdare şi ascultare 
de stareț. 


Apoi a dispărut”. 


Se pare că însoţitorul lui a fost Înge- 
rul păzitor. Şi astfel tânărul a rămas 
în mănăstire. 


Într-o seară egumenul i-a spus să 
citească. Fiind fără carte, nu a reu- 
şit. Atunci egumenul s-a mâniat şi 
l-a alungat cu ruşine la chilia sa. In 
acea noapte, în timp ce se ruga, i s-a 
arătat Maica Domnului şi cu harul ei 
a învăţat Psaltirea pe de rost. 


Altă dată se afla la grădină. Văzând 
un smochin şi fiindu-i foame, s-a 
suit să mănânce. După ce a mâncat 


cel mult iubit de sfinți 


intrat în chilia mea doi medici în 
bluze albe. Au venit lângă pat şi 
încercau să-mi pună piciorul la loc. 


- Trage, Cosma!, spunea unul. 


— Ține de aici, Damiane!, spunea 
celălalt. Și în cinci minute durerile 
au dispărut şi m-am făcut bine”. 


Starețul Porfirie l-a sfătuit să se mu- 
te la o mănăstire din Grecia. Acolo a 
găsit şobolani, şerpi şi animale săl- 
batice. Părintele Porfirie l-a îndem- 
nat, zicându-i: 


— Stai acolo, fă răbdare şi asculta- 
re, şi Dumnezeu te va ajuta. 


În scurt timp a refăcut lăcaşul care a 
devenit mănăstire de maici. Mitro- 
politul locului l-a apreciat mult pe 


nichiul stâng o pia- 
tră , lucru ce necesita 
o altă operaţie. 


„Aşa cum stăteam 
singur în salon, po- 
vestea Starețul, deo- 
dată a apărut un monah. Am discu- 
tat vreo 15 minute şi i-am spus des- 
pre operaţiile mele. Atunci acel mo- 
nah mi-a spus: 


- Eu sunt Sfântul Nectarie şi am 
venit să te văd. Şi eu am fost bolnă- 
vicios. Am suferit multe clevetiri şi 
boli, dar am făcut răbdare, iar 
Dumnezeu mi-a dat mult har pen- 
tru aceasta. 


După aceea m-a atins şi a plecat. În 
acea zi a eliminat piatra. Când a vă- 
zut-o, medicul mi-a spus: Voi, orto- 
docşii, aveți credinţă vie; noi am 
falsificat-o. 


Operația nu a mai avut loc şi piatra a 
rămas în biroul medicului elveţian 
pentru mulţi ani”. 


Starețul Ambrozie a răit foarte tăi- 
nuit la Dadi. Nu-i plăcea să fie văzut, 
nu-i plăcea să iasă în evidenţă. Stă- 
tea numai în mănăstire, lucra diferi- 
te munci agricole, slujea la Biserică 
şi se îndeletnicea mult cu Rugăciu- 
nea lui lisus. Dădea sfaturi foarte 
bune. Despre aceasta spunea: 


- Eu sunt analfabet, dar vin aici 
atâția oameni învăţaţi, profesori 
universitari. Atunci mi se deschide 
mintea şi le spun atâtea lucruri, 
încât mă mir şi eu cum de le pot 
spune. 


Starețul Ambrozie a adormit la vâr- 
sta de 094 de ani, în 2 decembrie 
2006. A fost un om al lui Dumnezeu. 
Să avem binecuvântarea lui! 


I.G. 

Preot Ştefan 


De ce au început oamenii să-și per- 
mită, inclusiv în vestimentaţie, ceea 
ce nu se pomenise vreodată? Iată 
câteva răspunsuri: mândria, părerea 
de sine, bunul plac, împietrirea sufle- 
tului. Cei de azi zic despre cei de 
atunci: aceia au fost nişte încuiaţi! 
În plus, consideră că pe vremea ace- 
ea condiţiile istorice nu erau favora- 
bile, iar oamenii erau habotnici. Insă 
despre ei înşişi zic: ne-am luminat, 
ne-am trezit acum! Până în secolul 
XX, oamenii nu au îndrăznit să zică 
despre lucrurile importante: aşa a 
fost înainte, acum s-a schimbat... 


Deasupra tuturor motivelor acestei 
schimbări trebuie să trecem slăbi- 
rea credinţei. Mântuitorul spune: 
„După roadele lor îi veţi cunoaşte... 
orice pom bun face roade bune, iar 
pomul rău face roade rele.” Credinţa 
nu este ceva abstract, care priveşte 
doar sufletul şi nu are legătură cu 
viața noastră de zi cu zi. Oamenii de 
azi au făcut o scindare între viaţa 
de fiecare zi și suflet. Acesta a 
devenit doar un suflet de duminică, 
iar în rest noi trebuie să ne descur- 
căm aici. Aceasta este o vedere pro- 
testantă asupra lucrurilor. 


Dacă vorbim azi cu tinerii şi cu mo- 
diştii, vom descoperi că totul se ba- 
zează în vestimentaţie pe senzualita- 
te şi pe părerea de sine. Adică te în- 
crezi puternic în ceea ce ţi se pare şi 
ajungi să te rupi cu totul de tradiţia 
dinaintea ta. 


Am mers odată într-o parohie şi am 
avut prilejul să văd şi biblioteca unde 
stăteau frumos toate  Filocalile. 
M-am bucurat şi i-am spus aceasta 
preotului. El însă mi-a zis: 


- Stau aici de 20 de ani şi nu le-am 
deschis niciodată pentru că nu le 
văd rostul. Cărţile astea erau bune 
pentru cei din trecut. Acum viaţa s-a 
schimbat. 


În așa fel s-a întâmplat această dislo- 


care a sufletelor, încât e vorba nu 
numai de vestimentaţie, ci lucrurile 
merg, mult mai în adânc. Suntem în- 
tr-un teritoriu foarte greu de defri- 
şat. Oamenii nu mai văd pădurea din 
cauza copacilor, fiind strâmtoraţi din 
toate părţile. Iau toate în uşor: 
aşa fac toţi, aşa e bine. 


S-a schimbat o lume, lumea care îna- 
inte fusese creştină. Mă gândesc la 
bunica mea, care mi-a arătat lada ei 
de zestre şi mi-a zis să am grijă de ia 
ei, de fota ei, când nu o să mai fie, 
căci le avea de la bunica ei. 


Adică sute de generaţii oamenii s-au 
îmbrăcat la fel din aceleaşi motive: 
pentru că hainele acopereau. Acum 
hainele sunt făcute să descope- 
re. Şi aici ne referim nu numai la 
femei, ci şi la bărbaţi. La spovedanie 
am auzit nenumărate tinere spunând 
că, mergând pe stradă, au fost atrase 
să se uite în partea de jos a bărbaţi- 
lor. De ce? Pentru că bărbaţii umblă 
cum nu se cuvine astăzi, cu pantalo- 
nii strâmţi. Strămoşii noştri purtau o 
cămeşă peste iţari, lungă până la ge- 
nunchi. Aceasta acoperea, proteja pe 
bărbat şi pe ceilalți deopotrivă. 


Sute de ani a existat o tradiţie vesti- 
mentară creştină. Acum este o rupe- 
re, o sfidare a tradiţiei. De exemplu, 
azi femeile poartă aproape toate pan- 
taloni. Prin anii 80 ai secolului tre- 
cut, o echipă de psihologi americani 
şi francezi au făcut un studiu despre 
moda pantalonilor la femei. Ei au 
căutat să afle ce modificări s-au pro- 
dus în mentalul societăţii prin aceas- 
tă modă şi au ajuns la concluzia că 
una din urmările principale a fost 
înmulţirea homosexualității! 


Sf. Zaharia a proorocit despre fiul 
său, Sf. loan Botezătorul că „va mer- 
ge cu duhul şi puterea lui Ilie, ca să 
întoarcă inimile părinţilor spre copii 
şi pe cei neascultători la înţelepciu- 
nea drepţilor.” În vremea noastră s-a 
întâmplat opusul şi încă foarte repe- 


de: într-o generaţie copiii s-au rupt 
de părinţii lor şi de tradiţia moşteni- 
tă de la aceştia. Au început să se 
poarte cu totul altfel, şi-au modificat 
complet viaţa, şi aceasta s-a întâm- 
plat fără remuşcări şi cu o uşurinţă 
de necrezut. Au zis că nu contează 
aspectul, ci contează ce şi cum gân- 
deşti... 


Dar schimbarea aceasta înseam- 
nă că s-au rupt nişte așezări 
creştine ale lumii, aşezări de esen- 
ţă. Înseamnă că s-a făcut o schismă 
între părinţi şi copii. În ultimii a in- 
trat un duh de ambiguitate, o lipsă 
de sens și de deosebire, care a înne- 
bunit lumea. Oamenii nu s-au mai 
regăsit nici măcar în vestimentaţie. 
Rosturile specifice ale bărbatului şi 
femeii erau clare şi prin vestimenta- 
ţia diferită. Or, moda de azi a diluat 
aceste rosturi. Azi numai în împreju- 
rări deosebite (nunţi, botezuri) mai 
vedem femei purtând rochii. 


Părintele Arsenie, care sonda adân- 
curile Duhului şi ale fiinţei umane, 
zicea că este mult mai grav pentru 
aşezarea duhovnicească şi psihologi- 
că a unei femei să poarte pantaloni, 
decât să stea în biserică cu capul des- 
coperit. Oare de ce a fost atât de 
tranşant? (va urma) 

Comori ascunse 


Vina marturisloriz 
Părintele valerian Grecu 


Avea 17 ani când pleca pe jos, pa- 
truzeci de kilometri dus şi alţi pa- 
truzeci întors, fără să mănânce, 
pentru ca să se poată împărtăşi. 
Atât era drumul din satul său, Co- 
rod, şi până la Mânăstirea Vladimi- 
reşti de lângă Galaţi. Obştea aceea 
de 300 de fecioare, pierdută în 
imensitatea câmpiei şi învelită în 
lumina lui Dumnezeu, a fost steaua 
polară a adolescenţei lui, nordul 
după care îşi potrivea bătăile inimii. 
Un loc sfânt, descoperit prin vede- 
nie dumnezeiască. 


„Vladimireştiul a fost un miracol 
dumnezeiesc”, spune părinte- 
le Valerian, apăsând pe fieca- 
re cuvânt, pentru că fără 
această mânăstire, el nu ar fi 
fost ceea ce este acum. „La 
Vladimireşti, prin rugă- 
ciunile părintelui loan 
Iovan, ale părintelui Ar- 
senie Boca şi ale Maicii 
Veronica demonizaţii 
erau aduși în lanţuri şi se 
izbăveau, muţii prindeau 
glas, surzii începeau să audă, 
iar paralizaţii se ridicau de 
jos. Mii de oameni îşi schim- 
bau acolo viaţa, ceea ce era mai im- 
portant decât tămăduirile miracu- 
loase de boli, pentru că dintr-o boa- 
lă poţi să ieşi vindecat şi să te apuci 
mai apoi de păcate, dar dacă ţi se 
vindecă sufletul nu te mai întorci la 
viaţa de dinainte. La Vladimireşti, 
beţivii se lăsau de pahar, fumătorii 
de ţigară, curvarii de patima lor. 
Printre miile de oameni care şi-au 
schimbat viaţa acolo mă număr şi 
eu. Am fost şi eu la mânăstire şi nu 
o dată, ci de patruzecişişapte de ori, 
totdeauna pe jos! Simţeam că e loc 
sfânt!” 


„În 1949, m-am nimerit la Vladimi- 
reşti când slujeau Prea Sfinţitul 
Nicolae Popovici, părintele Ioan 
Iovan şi părintele Arsenie Boca. 
Aveam un mare dor şi, în mulţimea 
aceea, strânsă în faţa lor, am strigat 
şi eu: «Părinților, vreau să vă întreb 
ceva!» Părintele Ioan Iovan s-a ui- 
tat la mine şi, fără să apuc să îi zic 
ce vreau, mi-a cunoscut gândul şi 
mi-a spus direct: «Te duci şi te că- 
lugăreşti la Mânăstirea Sihastru, 


unde m-am călugărit eu!» M-am 
dus, aşa cum mi-a spus părintele 
Ioan Iovan, direct la Mânăstirea 
Sihastru, care era foarte strâns le- 
gată de Vladimireşti. Nu am stat să 
merg înainte, să cercetez cum e sau 
să vizitez alte mânăstiri. Am mers 
direct! Și să ştiţi că am iubit călugă- 
ria, ca nimic altceva. Astăzi, pot să 
vă spun că, dacă ar fi să mă nasc 
de încă șapte ori, tot călugăr 
m-aş face.” 


În vremuri normale, părintele Vale- 
rian şi-ar fi dus anii, egali şi sfinţi, 
în Mânăstirea Sihastru. Ar fi ajuns 
poate preot, apoi un duhovnic în- 


cercat, cu mii de ucenici. Dar vre- 
murile prin care şi-a croit viaţa au 
fost aspre. A fost arestat alături de 
mulţi alţi monahi şi închis timp de 
o ani. 


„În 1962 ne aflam în Delta Dunării, 
la Periprava. Eram împreună cu 
părintele Ilie Lăcătuşu, cel care a 
fost descoperit neputrezit, cu părin- 
tele Iustin Pârvu, cu părintele Ghe- 
orghe Calciu și cu alţii. Gardienii ne 
-au ordonat să intrăm în ghiol, 
spărgând gheaţa de la mal. Ar fi 
trebuit să lucrăm toată ziua prin 
apă până la brâu. Noi am refuzat! 
Cum să intri în apă pe gerul ăla?! 
Dar nu am avut de ales. Ori intram, 
ori ne împuşcau, pentru că, oricum, 
eram închişi pentru exterminare. 
Aşa că, până la urmă, am intrat, am 
spart gheaţa, apoi am înaintat prin 
apa până la glezne, apoi până la 
brâu. Dar a dat Dumnezeu de nu 
am simţit nimic. Nici măcar nu îmi 
mai simţeam trupul. Cred că dacă 
îmi tăia ceva din mine, nu simţeam 
nicio durere. Aşa am lucrat până ce 
ne-am făcut norma, iar când am 


ieşit din ghiol, s-a întâmplat o mare 
minune. Harul s-a revărsat în 
sufletele noastre şi o căldură 
ne-a învăluit de parcă afară ar fi 
fost 30 de grade! Gardienii se uitau 
la noi cu gura căscată, că ieşeau 
aburi din noi! Hainele s-au uscat pe 
noi şi niciunul nu a avut nimic! Nici 
măcar nu am tuşit!” 


După ce a fost eliberat, ar fi vrut să 
se întoarcă în mănăstire, dar parti- 
dul nu l-a lăsat. Atunci s-a gândit să 
plece la părintele Cleopa, să se în- 
chinovieze în secret. Ar fi fost doar 
taina lor. Inainte de a pleca spre 
Sihăstria, a mers însă la părintele 
Arsenie Boca să ceară sfat, dar 
sfântul Ardealului i-a aşezat 
pe umeri o cruce grea. 
„Oamenii aleargă astăzi unde 
sunt apele limpezi, acolo unde 
văd că se pot oglindi. Din ne- 
norocire, în vremurile noas- 
tre, mânăstirile sunt iazuri 
stătute. Nu vei intra în mâ- 
năstire, vei fi o apă mergă- 
toare, călător prin lume. Vei fi 
trâmbița mea şi a părintelui 
Ioan Iovan". Răspunsul l-a 
năucit. La vremea aceea, nu a 
înţeles ceea ce părintele Arsenie 
dorea de la el, dar a ascultat şi a 
făcut ceea ce făcuse mereu - a trăit 
în satul său, ascuns într-o chilie 
micuță, de lut, pe care şi-a ridicat-o 
cu mâinile lui, muncind pe unde 
apuca, pentru o bucată de pâine. 


Puterea profetică a părintelui Arse- 
nie Boca a înţeles-o abia în ultimii 
ani, când a început să fie che- 
mat peste tot să vorbească. Din 
bisericile oraşelor şi până în schitu- 
rile din vârfurile munţilor, de la 
tineri arşi de întrebări şi până la 
pustnici încercaţi în meşteşugul 
rugăciunii, toţi se regăsesc în cuvin- 
tele şi dragostea lui de foc. E o apă 
limpede şi mergătoare, din care se 
adapă toţi credincioşii, aşa cum i-a 
profeţit sfântul Ardealului. (articol 
preluat din Formula As) 


Azi părintele Valerian are 91 de ani 
şi trăieşte în satul natal din judeţul 
Galaţi. 


